ครับผม ปวดหัวเวลาลุกแต่ไม่รุนแรงแถมเวลาอุจจาระผมยังเป็นเหลวๆอีกและมีอาการคันและเจ็บนิดหน่อยตรงปากทวารอยากทราบว่ามันเป็นอัไรครับ
สวัสดีค่ะ อาการต่างๆดังกล่าวมานั้น ไม่ได้จัดว่าอยู่ในกลุ่มโรคที่พบร่วมกันได้หากมีการถ่ายเหลวมากๆติดต่อกัน อาจทำให้บริเวณทวารหนักมีการระคายเคืองร่วมด้วยได้ และหากถ่ายเหลวมาก จนเสียน้ำเยอะ อาจทำให้มีความดันต่ำขณะเปลี่ยนท่าจะรู้สึกเวียนศีรษะได้การถ่ายเหลวอาจเกิดจากอาหารเป็นพิษ ลำไส้อักเสบ หรือลำไส้แปรปรวนการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.